Gordhan optimisties ondanks uitdagings | Nuus24
Gordhan optimisties ondanks uitdagings
Johannesburg – Minister Pravin Gordhan is gesond, al het hy deur die loop van sy begrotingstoespraak in die parlement Woensdag met 'n lastige hoes gesukkel."Ek voel fantasties," het hy Donderdagoggend by 'n sakeontbyt van die New Age gesê.Gordhan het gesê Suid-Afrikaners is tevrede met die begroting vir die volgende finansiële jaar en hy is oortuig dat die regering die regte besluite geneem het."Sakevertroue sal lei tot beter groeivooruitsigte."Hy het gesê die huidige ekonomiese klimaat is moeilik "vir almal van ons"."Ons probeer op die oomblik herstel. Die uitdaging vir ons is hoe ons baie beter kan doen en groei."Gordhan het gesê R16 miljard se inkomste het die laaste finansiële jaar verlore gegaan."Ons vra almal wat ons belasting skuld, om ons te betaal."Hy het ook gesê die manier hoe die land die volgende twee jaar werksgeleenthede skep sal van deurslaggewende belang wees.Gordhan het voorts die besluit om vanjaar nie inkomstebelasting te verhoog nie, as 'n "vrygewige gebaar deur die regering" beskryf.– Volg Nuus24 op Twitter.
Ja Seg, ek was self vir 3 jaar in die DRC onder haglike omstandighede. Het 6 keer malaria oorleef, 2 gewelddadige opstande en 1 "nagaanval" toe die dorp se ammodump ontplof en RPG's en Rooi Oë om ons kamp gereën het. Dan praat ek nie van die ander selfopgelegde "close calls" waar gesonde oordeel agtergelaat is nie, soos jaag in die nag met 'n motorfiets tussen slapende soldate op 'n donker aanloopbaan, of swem in 'n rivier vol krokodille (en vind agterna eers uit daarvan.)
Op ernstiger noot: innige simpatie aan Mnre. Lotter en Simpson se naasbestaandes, sowel as die van jul "local staff". Dis moeilik om landuit te gaan werk, ver van jou geliefdes en onder haglike omstandighede, net omdat jou wit vel jou keer om 'n ordentlike werk in SA te kry.